સેબીએ મંગળવારે એક નિવેદનમાં જણાવ્યું હતું કે, “સેબીના એપ્રિલ 2018ના પરિપત્રથી એફપીઆઇ આશરે ૭૫ અબજ ડોલરની વેચવાલી કરશે તેવો દાવો વાહિયાત અને બેજવાબદાર છે.” સંસ્થાકીય રોકાણકારોના એક લોબી ગ્રૂપે સોમવારે NRI અને ભારતની કંપનીઓના ઓફશોર વ્હિકલના રોકાણ પર નિયંત્રણ મૂકતા સેબીના નિર્ણયની આકરી ટીકા કરી હતી. આ લોબી ગ્રૂપે નવા નિયમને ‘વંશીય ભેદભાવ’ ગણાવ્યો હતો અને દાવો કર્યો હતો કે તેનાથી શેરોમાં જંગી વેચવાલી આવી શકે છે.